માલગામ સ્મશાન ગૃહ નજીક રાજ્ય સરકાર દ્વારા શાંગાવાડી નદી પર ચેક ડેમ બનાવાયો છે. જેમાં વિપુલ જથ્થામાં પાણી જમા રહે છે. અને જેના કારણે નદી કાંઠાના ખેતરોને ઘણો જ ફાયદો થયો છે. કુવાના તળ પણ ઉંચા આવ્યા છે. ટુંકમાં અનેક ખેડૂતોની જીવાદોરી સમાન છે. આ ચેકડેમ! પણ ગત તા.3-૬ની મધ્યરાત્રી દરમ્યાન કોઇ અસામાજીક તત્વો ઘણના ઘા ઝીંકી ભારે નુકસાન પહોંચાડ્યું છે. પુરના સંજોગોમાં આટલો ખાંચો પણ આખા ચેક ડેમનું ધોવાણ કરી શકે છે. સિંચાઇ વિભાગ દ્વારા સત્વરે આ ચેક ડેમની મરામત કરાવ્યા બાદ આ ચેક ડેમને નુકસાન કરનારા અસામાજીક તત્વો કોણ છે? જેની ઉંડી તપાસ કરવા માલગામના લોકોની માંગ છે.